HALIMBA KÖZSÉG ÖNKORMÁNYZATÁNAK

TELEPÜLÉSI ÉRTÉKTÁR BIZOTTSÁGÁNAK FELHÍVÁSA

A magyar nemzeti értékekről és a hungarikumokról szóló 2012.évi XXX. törvényben (továbbiakban:Hungarikum törvény), valamint a magyar nemzeti értékek és hungarikumok gondozásáról szóló 114/2013.(IV.16.) Korm. rendeletben (továbbiakban Kormányrendelet) biztosított lehetőséggel élve Halimba község Önkormányzatának

Képviselőtestülete 2013.október 30-i ülésén úgy határozott, hogy létrehozza Halimba község Települési Értéktárát, és felhatalmazta a polgármestert az ehhez szükséges intézkedések megtételére.

A települési értéktár a Halimba község területén fellelhető helyi értékeket tartalmazó gyűjtemény lesz.

A feltáró munka a helyi szinten túl, országos és megyei szinteken is szerveződik. A települési értéktárak a nemzeti értékpiramis első lépcsőfokát alkotják.

A település helyi jelentőségét meghaladó értékei a megyei értéktárakba, majd az országos Magyar Értéktárba juthatnak el. A Magyar Értéktárban országos, vagy nemzetközi jelentőségű, a magyarságra jellemző tulajdonságával, egyediségével és minőségével a magyarság csúcsteljesítményének számító nemzeti értékekből a Hungarikum Bizottság választja ki a hungarikumokat, melyek a Hungarikumok Gyűjteményébe kerülnek.

Az értéktárak létrehozatalának célja:

* számba venni, dokumentálni nemzeti értékeinket annak érdekében, hogy ebből egy közös nemzeti nyilvántartás, adatbázis készüljön;
* a gyűjtőmunkát a lehető legszélesebb körre kiterjeszteni;
* létrehozni és közkinccsé tenni a helyi és országos jelentőségű nemzeti értékek gyűjteményét;
* a Magyar Értéktárból kiválasztani a nemzetközi viszonylatban is csúcsteljesítménynek számító hungarikumokat,
* gondoskodni az értékek megismertetéséről bel-és külföldön egyaránt;
* gondoskodni az értékek fennmaradásáról, védelméről, erősítve a nemzeti tudatot és a hazai gazdaságot.

A fenti rendelkezések, valamint a Képviselőtestület döntésének figyelembe vétele alapján alakult meg 2014. február 21-én halimba önkormányzatának települési értéktár bizottsága.

Halimba értéktára létrehozásában bárki részt vehet, ezért a bizottság ennek a felhívásnak a közzétételével kéri a polgárokat,a civil és társadalmi szervezeteket, intézményeket, hogy a falunkhoz kapcsolódó települési értékeket (épített és természeti érték, kulturális, művészeti, sport, gasztronómiai és hagyományőrző érték)

gyűjtsék össze és terjesszék a bizottság elé. A települési értéktár létrehozásával kapcsolatban a bizottság örömmel fogad minden ötletet, elképzelést és köszönettel fogadja a lakosság támogató együtt működését.

A nemzeti értékpiramis első lépcsőfokát alkotó települési értéktárak létrehozatalának, gondozásának részletes szabályait a Kormányrendelet szabályozza. A Kormányrendelet alapján a helyi önkormányzat közigazgatási területén fellelhető, illetve az ott létrehozott nemzeti érték felvételét a települési, tájegységi vagy megyei értéktárba bárki írásban az adott érték fellelhetőségének helye szerint illetékes önkormányzat polgármesteréhez, illetve a megyei közgyűlés elnökéhez címzett javaslatában.

A javaslatot a felhívás melléklete szerint kell elkészíteni és elektronikus úton a

polgarmester@halimba.hu e-mail címre, vagy postai úton esetleg elektronikus adathordozón mellékelve, a Halimba Petőfi S. utca 16. címre kell eljuttatni.

Valamely nemzeti értéknek a települési, tájegységi vagy megyei értéktárba, illetve a külhoni magyarság értéktárába történő felvételére irányuló javaslat tétel ingyenes.

A javaslatnak tartalmaznia kell:

* a javaslattevő adatait,
* az értéktárba felvenni javasolt nemzeti érték adatait,
* az értéktárba felvenni javasolt nemzeti érték fényképet, vagy audióvizuláis dokumentációját,
* a Hungarikum törvény l.§(1)j) pontjának való megfelelést (a nemzeti érték mibenlétet) valószínűsítő dokumentumokat,valamint
* szakértő, illetve szakmai vagy civilszervezet támogató, vagy ajánló levelet.

A beérkezett- formai es tartalmi szempontból hiánytalan-javaslatokat a Települési Értéktár Bizottság bírálja el.

Az eljárás részleteire, a Települési Értéktárba történő felvétel, a Megyei Értéktárba történő megküldés, közzététele, stb. szabályaira vonatkozó bővebb információ és a

javaslat tételi űrlap elérhető a Halimba honlapján, továbbá érdeklődni a fenti e-mail

címen és személyesen a Polgármesteri Hivatalban lehet.

Halimba,2015. január 28.

 Települési Értéktár Bizottság